เรียน คุณค่ะอายุ37 ปี ปกติไม่เคยมีปัญหากับท้องเลยค่ะ มารู้สึกท้องอืด และการขับถ่ายจะไม่ปกติ เรอบ่อย และช่วงนี้จะมีอาการแสบท้องเหมือนเวลาเราหิวข้าว เหมือนน้ำย่อยทำงานแต่เรายังไม่ได้ทานอะไรประมาณนั้นค่ะ เป็นมาประมาณ 2 อาทิตย์ได้ ตอนเป็นแรกๆ พยายามลดการกินเนื้อสัตว์เช่น หมู ไก่ แต่เน้นทานผักต้ม และ ปลา เริ่มลดอาหารลดจัดลงค่ะ ตอนนี้เริ่มขับถ่ายดีขึ้น ถ่ายเยอะขึ้น แต่กังวลเรื่องแสบท้องอยู่เพราะยังเป็นอยู่ พอทานอะไรไปแล้วรู้สึกผอืดผอม เกรงว่าจะเป็นกรดไหลย้อนค่ะ รบกวนคุณด้วยค่ะ
สวัสดีค่ะ อาการปวดแสบท้อง ท้องอืด เกิดได้จากหลายอวัยวะ และ เกิดได้จากหลายสาเหตุ เช่น กระเพาะอาหารและลำไส้ อย่างกระเพาะอาหารอักเสบเป็นแผล ลำไส้อักเสบ ลำไส้แปรปรวน ท้องผูกมาก ๆนอกจากนี้ยังอาจเกิดโรคหรือภาวะได้จากม้าม ตับอ่อน และไต หรือภาวะการเจ็บป่วยจากสาเหตุอื่น ๆ ได้อีกด้วยกรดไหลย้อนเป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร ผู้ที่มีภาวะกรดไหลย้อนจะรู้สึกจุกเสียดบริเวณใต้ลิ้นปี่ ปวดแสบปวดร้อนบริเวณอกบ่อยครั้ง อาจมีน้ำรสเปรี้ยวหรือขมไหลย้อนขึ้นมาในปากและคอดีแล้วค่ะที่ได้ปรับเปลี่ยนการรับประทานอาหารไปบ้างแล้วอาการบางอย่างบรรเทาลงไป แนะนำว่าหากยังมีอาการแสบท้องอยู่เรื่อย ๆ น้ำหนักลด หรือถ่ายดำถ่ายเป็นเลือด ควรต้องรีบไปพบแพทย์เพื่อตรวจร่างกายบริเวณที่ปวด และถามอาการอื่น ๆ ร่วมด้วยเพื่อหาสาเหตุ หรือความผิดปกติ และรับการรักษาที่ถูกต้องต่อไปค่ะ